|  |
| --- |
| **ՏԵՂԵԿԱՆՔ****«Բարձրավոլտ էլեկտրացանցեր» փակ բաժնետիրական ընկերության կանոնադրական կապիտալն ավելացնելու և 2017 թվականի գործունեության արդյունքներով Հայաստանի Հանրապետության պետական բյուջե վճարման ենթակա շահութաբաժնի վճարումից ազատելու մասին» ՀՀ կառավարության որոշման նախագծի կապակցությամբ ՀՀ ֆինանսների նախարարության դիրքորոշման վերաբերյալ** |
| **Առարկության, առաջարկության հեղինակը, նախարարության, գերատեսչության անվանումը (առարկության, առաջարկության ստացման ամսաթիվը)** | **Առարկության, առաջարկության բովանդակությունը** | **Եզրակացություն** |
| Ֆիննախ(14.01.2019թ. N01/3-3/279-19) | Նախագծով առաջարկվում է Ընկերությանն ազատել ՀՀ պե­տա­կան բյուջե վճար­ման ենթակա շահութա­բաժնի պարտավորություն­ից, ինչը համարում են անընդունելի, քանի որ բերված փաստարկները՝ որպես Նախագծի ընդուն­­ման անհրաժեշտության հիմ­նավորում, բավարար համարվել չեն կարող նման որոշում ընդունելու համար: | Չի ընդունվել: |
|  | Մասնավորապես հայտնում են.1. Ընկերության կողմից տարբեր տարիներին իրականացված գործունեության արդյունք­նե­րով ՀՀ պե­տա­կան բյուջե վճար­ման ենթակա շահութա­բաժնի պարտավորու­թյուն­ից Ընկերու­թանն ազատելու անհրաժեշտությունը ՀՀ հանրային ծառայությունները կար­գա­­վորող հանձնաժողովի 23.12.2016թ. N421-Ա որոշ­մամբ սահմանված՝ էլեկտրաէներգիայի հաղորդման ծառայության մատուցման սակա­գնով պայմանավորելու մոտեցումը, ներառյալ՝ նոր բերված փաս­տարկներով, մնում է ան­հասկանալի: Հարկ է նշել, որ հիշյալ սակա­գնի վերա­բերյալ դիրքորոշում արտահայտելը դուրս է ՀՀ ֆինանսների նախարարու­թյան գործա­ռույթ­ների և իրավասությունների շրջանակներից: Դրա հետ մեկտեղ, անհրա­ժեշտ է հաշվի առնել նաև այն հան­գամանքը, որ ՀՀ պե­տական բյուջե շահութաբաժնի վճա­րումից հետո էլ Ընկերու­թյան զուտ շահույ­թի մի զգալի մասը (վճարվելիք շահութաբաժնի չափին գրեթե հավա­սար) բոլոր դեպ­քերում մնում է Ընկերության տրամադրության տակ: | Ընկերությունը գործում է բնական մենաշնորհի ոլորտում` իրականացնում է էլեկտրական էներգիայի (հզորության) հաղորդում և արտադրություն` հողմակայանում: Ընկերությունը այլ գործունեություն չի իրականացնում և հասույթի ձևավորման միակ աղբյուրը Հանձնաժողովի սահմանած սակագներն են: Եթե սակագների հաշվարկներում ներառված միջոցները բավարար չեն Ընկերության կողմից շահութաբաժնի վճարման համար, ապա Ընկերությունը բնականաբար այն չի կարող վճարել:Ընկերության տրամադրության տակ մնացող` «շահույթի զգալի մասը» ուղղվելու է ֆինանսական հաշվետվությունում ցույց տրված` սակագնի հաշվարկում լրացուցիչ ներառված և փաստացի ծախս չունեցող 5,742 մլրդ դրամ եկամտից հաշվարկված 2,297 մլրդ դրամ շահութաբաժնի գումարի ծածկմանը: |
|  | 2. Պարզ չէ նաև Ընկերության 2017թ. գործունեության ֆինանսական արդյունքների մասին տարեկան հաշվետվության բացվածքը որպես լրացուցիչ փաստարկ ներկայացնելու անհրա­ժեշտությունը, քանի որ դրանում ներառված թվական տվյալների ճշգրտությունը և հավաս­տիությունը կարող է փաստվել միայն համապատասխան ստուգումների արդյունքում: Այդ կապակցությամբ, անհրաժեշտ է նշել, որ ՀՀ վարչապետի համապատասխան հանձնա­րա­րականի առկայության դեպքում ՀՀ ֆինանսների նախարարության ֆինանսաբյուջե­տա­յին վերահսկո­ղության տես­չությունը կարող է Ընկերությունում 2019թ. իրականացնել համա­պա­տասխան ստուգումներ, առավել ևս, որ ներկայացված տարբեր ցուցանիշների միջև առկա են որոշ անհամապատասխանություններ (օրինակ՝ 2017թ. գործունեության արդյունքնե­րով Ընկե­րու­թյան հիմնական միջոցների արժեզրկումից վնասը մի պարագայում ներկայաց­վել է 1,046.8 մլն դրամ, մեկ այլ դեպքում՝ 1,146.8 մլն դրամ, իսկ Ընկերության 2017թ. գոր­ծու­նեու­թյան ֆինանսական արդյունքների մասին տարեկան հաշվետվության վերոհիշյալ բաց­ված­քում՝ 1,029.5 մլն դրամ, և այլն): | Ընկերության 2017թ գործունեության 2-րդ ձևի բացվածքը` որպես լրացուցչի փաստարկ բերվել է նրա համար, որպեսզի հիմնավորվի, որ եթե չլինեին մնացած գործոնները (հիմնական միջոցների արժեզրկում` 1,147 մլրդ դրամ, արտարժույթով արտահայտված վարկային պարտավորությունների բացասական տարբերություն` 2,605 մլրդ դրամ), ապա 2017թ. արդյունքներով շահութաբաժինը կկազմեր 2,297 մլրդ դրամ և այդ չափով առաջարկություն կներկայացվեր շահութաբաժնից ազատելու վերաբերյալ:Ընկերության 2017թ. գործունեության արդյունքները անցել են աուդիտ` ՀԲ-ի համար ընդունելի աուդիտորական կազմակերպության կողմից: |
|  | 3. Տեղին չէ նաև ՀՀ պե­տա­կան բյուջե վճար­ման ենթակա շահութա­բաժնի պարտավորու­թյուն­ից Ըն­կերու­թանն ազատելու անհրաժեշտությունը հիմնավորելու համար Ընկերությունը հավատարմագրային կառավարման հանձնելու գործընթացի շրջանակներում որոշակի պայ­մա­նավորվածությունների հիշատակումը, քանի որ այդ պայ­մանավորվածություններն իրենց ժամա­նակին ձեռք են բերվել քաղաքա­կան որոշման արդյունքում, և ներկա փոփոխված իրա­վի­ճակում դրանք այլևս արդիական չեն, ինչի հավաստումն է նաև ՀՀ կառավարության 2018թ. հունիսի 21-ի N700-Ա որոշ­մամբ ՀՀ կա­ռավարության 24.08.2017թ. ««Բարձրավոլտ էլեկտ­րացանցեր» փակ բաժնետիրական ընկե­րության բաժնետոմսերով հավաստված իրա­վունք­ները հավատարմագրային կառավար­ման հանձնելու մասին» N1035-Ա և ՀՀ կառավա­րության 12.04.2018թ. ««Բարձրավոլտ էլեկ­տրա­ցանցեր» փակ բաժնետիրական ընկերության բաժնետոմսերով հավաստված իրավունք­ների հավատարմագրային կառավարման ծրագիրը հաստատելու մասին» N463-Ա որոշում­ներն ուժը կորցրած ճանաչելու հանգամանքը: | Համաձայն չենք, որ հավատարմագրային կառավարման գործընթացի շրջանակներում` «2,297 մլրդ դրամի չափով շահութաբաժնի պարտավորությունից Ընկերությանն ազատելու պայմանավորվածությունը» ձեռք է բերվել «քաղաքական որոշման» արդյունքում: Հարցը վերաբերվում էր ոչ թե հավատարմագրային կառավարչի համար նպաստավոր պայմանների ստեղծմանը, այլ Ընկերության համար ֆինանսական վատթարացնող վիճակ չստեղծելուն: Ինչ վերաբերվում է ՀՀ կառավարության 21.06.2018թ. N700 որոշմամբ 24.08.2017թ. N1035-Ա և 12.04.2018թ. N463-Ա որոշումները ուժը կորցրած ճանաչելուն, ապա տեղեկացնում ենք, որ Ընկերության հավատարմագրային կառավարման գործընթացը չսկսելու` պայմանագիրը գործողության մեջ չդնելու նախաձեռնությունը եղել է ՀՀ էներգետիկ ենթակառուցվածքների և բնական պաշարների նախարարության կողմից, սակայն դրանից չի հետևում, որ Ընկերության համար ընդունված նորմատիվ կարգավորումները հետագայում չէին իրականացվելու: |
|  | Հարկ է նշել նաև, որ որևէ ընկերության՝ շահութաբաժնի վճարման պարտավորությունից ազատելու վերաբերյալ ՀՀ կառա­վարության որո­շում սովորաբար ընդունվում է բացառապես ծայրահեղ անհրա­ժեշտության դեպ­քում, երբ տվյալ ընկե­րության հետա­գա գործունեության առնչությամբ իրապես առկա են լուրջ վտանգ­­­ներ, ինչպիսիք Ընկերու­թյան պարագայում ներկա դրու­թյամբ մեր գնահատմամբ բացա­կայում են: | Այո, իրոք առկա են լուրջ վտանգներ Ընկերությանը հետագա գործունեության համար և այդ մասին մեր կողմից Ֆինանսների նախարարությանն ուղղված 25.12.2018թ. N01ԳԲ/19.1ԲԳ/7828-18 գրությամբ բերվել են բավարար հիմնավորումներ: |
|  | Այսպիսով, հաշվի առնելով վերոգրյալը, ինչպես նաև այն հանգամանքը, որ դեռևս 2013թ. ՀՀ Ազգային ժողովի կողմից ընդունված ՀՕ-83-Ն օրենքով «Իրան-Հայաստան 400 ԿՎ լար­ման էլեկտրահա­ղորդման օդային գծի ՀՀ տարածքով անցնող հատվածի շինարարության աշխատանքների նկատմամբ հարկային և մաքսային վճարների համապատաս­խան արտո­նու­թյուններ արդեն իսկ սահմանվել են, մեկ անգամ ևս հայտնում են, որ Ընկերությանը 2017թ. գոր­ծու­նեու­թյան արդյունք­ներով ՀՀ 2018թ. պե­տա­կան բյուջե վճար­ման ենթակա շահու­թա­բա­ժնի վճարման պարտավորությունից ազա­տելու մասին ներկայացված Նախա­գծի վերաբերյալ նույնպես ՀՀ ֆինանսների նախարարության եզրակացու­թյունը բացասական է: | Հաշվի անելով օդային գծի կառուցման կարևորությունը Հայաստանի համար, նշված օրենքով արտոնություններ են տրամադրվել իրանական կողմի կազմակերպություններին (կապալառուին, վարկատուին, փոխատուին, ապահովագրողին), իսկ Ընկերությունը ազատվել է նրանց փոխարեն հարկային պարտավորություններ կրելու ոչ ռեզիդենտի պարտավորությունից: Օդային գծի կառուցումն ամբողջությամբ իրականացվում է իրանական կապալառուի կողմից, ֆինանսավորումը` իրանական բանկի և կապառուի կողմից, հարկային արտոնությունների տրամադրումը, ըստ էության, հայկական կողմի համաֆինանսավորումն է գծի կառուցմանը: |
|  | Ըստ այդմ, գտնում են, որ Ընկե­րու­թյանը ՀՀ պե­տական բյուջե շահու­թա­բաժնի վճարման պարտավորությունից ազատելու կամ, որ նույն է՝ ՀՀ պետական բյուջեից Ընկերությանը լրացուցիչ ֆինանսական միջոցներ հատկացնելու (հաշվի առնելով, որ բյուջեի չստացած եկամուտը նույն՝ բյուջեից կատարած ծախսն է) հարցի քննարկմա­նը կա­րելի է անդրա­դառնալ բացառապես Ընկերության գործունեության օպտիմալացման համատեքստում՝ հնարավոր հիմնավորված կարիքի առկայության դեպքում: | ՀՀ ԷԵԲՊՆ-ն 23.01.2019թ. N01ԳԲ/19.1ԲԳ/331-19 գրությամբ հայտնել է Վարչապետի աշխատակազմին և Ֆինանսների նախարա-րությանը, որ Ընկերության վարչակազմակերպական կառուցվածքի արդյունավետության բարձրացման և անձնակազմի օպտիմալացման շրջանակներում նախատեսվում է 880 հաստիքային միավորները կրճատել 180 հաստիքային միավորով և այդ գործընթացն ավարտել մինչև ս.թ. մայիսի 1-ը:  |